Diari Oficial de la Generalitat Valenciana


Sumari del DOGV 3892, del 05-12-2000 (2000/9374)

Notificació de la sanció dictada en l'expedient sancionador de multes número 43/2000 i 45/2000.
-----------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9374


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la sanció dictada en l'expedient sancionador de multes número 43/2000 i 45/2000. [2000/Q9374]
  
De conformitat amb allò que ha acordat aquesta Secretaria General, i a l'empara d'allò que s'ha disposat en els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica a les persones interessades les sancions dictades en els expedients sancionadors que han sigut tramitats per la Direcció Territorial de Castelló d'aquesta Conselleria de Justícia i Administracions Públiques:
  
1. Expedient de multes número 43/2000. Sanció de data 25 d'agost de 2000, dictada pel director general d'Interior, per la qual s'acorda imposar a la senyora Vicenta Calvet Villalba, l'últim domicili conegut de la qual és l'avinguda de la Mare de Déu de Lledó, 40, de la localitat de Castelló de la Plana, una sanció de cent setanta-cinc mil (175.000) pessetes, en base als següents fets: «A Castelló de la Plana, a les 02.50 hores del dia 29 de gener de 2000, personada la força denunciant en el local privat de reunió per a membres d'associació recreativa, situat al carrer de Ruiz Vila, cantó amb el carrer del Governador (soterrani), denominat Velvet, va poder constatar que aquest romania en funcionament, sent l'hora reglamentària de tancament les 02.00 hores, i l'activitat que realitza és clarament de discoteca, constatada l'existència de persones ballant en la totalitat de les seues dependències, a més a més d'una zona existent perfectament delimitada per a tal fi», constitutius d'infraccions administratives tipificades en els articles 21.g i 22.g de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives.
  
2. Expedient de multes número 45/2000. Sanció de data 25 d'agost de 2000, dictada pel director general d'Interior, per la qual s'acorda imposar al senyor José Ros Huerta, l'últim domicili conegut del qual és el carrer de Sant Josep, 6, de la localitat de Vinaròs, una sanció de cent vint-i-cinc mil (125.000) pessetes, en base als següents fets: «A Vinaròs, a les 18.25 hores del dia 27 de febrer de 2000, en el minut 87 del partit de futbol entre l'equip local i l'Acero, al camp de futbol de Servol, quan l'equip local va marcar el seu segon gol, el denunciat, que es trobava com a espectador situat darrere de la porteria de l'equip visitant, va penetrar al terreny de joc amb intenció d'agredir el porter de l'equip visitant, i hagué de ser retirat d'aquest per la força actuant», fet constitutiu d'infracció administrativa tipificada en l'article 89.e de la Llei 4/1993, de la Generalitat Valenciana, de 20 de desembre, de la Generalitat Valenciana, de l'Esport de la Comunitat Valenciana.
  
El que es posa en coneixement de les persones interessades esmentades, als efectes oportuns i establits en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra aquesta resolució, que no posa fi a la via administrativa, s'hi pot interposar un recurs d'alçada en el termini d'un mes, davant de l'òrgan superior jeràrquic d'aquell que va dictar aquest, de conformitat amb allò que s'ha establit en l'article 107 en relació amb el 114 i següents de la Llei 30/1992 esmentada, de 26 de novembre, en la redacció donada per la Llei 4/1999, de 13 de gener, tot això sense perjuí que utilitze qualsevol altra via que s'estime oportuna.
  
En el supòsit que no facen ús del seu dret a recórrer, en el termini anteriorment indicat, haurà de fer efectives les multes i utilitzar els impresos a arreplegar en aquestes oficines, carrer Major, 78, de Castelló, en qualsevol de les entitats col·laboradores que en el citat imprés consten, de conformitat amb allò que s'ha establit en el Decret 105/1992, de 6 de juliol, sobre recaptació de taxes, preus públics i sancions de la Generalitat Valenciana, i l'Ordre de 26 de febrer de 1993, que desplega l'esmentat decret, i remetre a les referides oficines l'exemplar corresponent de l'administració.
  
Se li adverteix que si no les paga en dit període voluntari, es procedirà sense més tràmit a la seua exacció per via executiva.
  
I perquè servisca de notificació a les persones interessades mencionades, s'expedeix aquest edicte.